
KLAIPĖDOS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KLAIPĖDOS RAJONO SAVIVALDYBĖS LEIDIMO ATLIKTI KASINĖJIMO DARBUS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠO PATVIRTINIMO

2021 m. liepos 13 d. Nr. AV-1980
Gargždai


Vadovaudamasis Lietuvos Respublikos vietos savivaldos įstatymo 18 straipsnio 1 dalimi,  29 straipsnio 8 dalies 2 ir 3 punktais:
1. T v i r t i n u Klaipėdos  rajono savivaldybės leidimo atlikti kasinėjimo darbus viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašą (pridedama).
2. P r i p a ž į s t u netekusiu galios Klaipėdos rajono savivaldybės administracijos direktoriaus 2015-10-07 įsakymą Nr. AV-2033 „Dėl leidimo atlikti kasinėjimo darbus viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašo patvirtinimo“.
3. Šis įsakymas įsigalioja  2022 m. sausio 1 d.
4. Skelbti šį įsakymą Teisės aktų registre.



Direktoriaus pavaduotoja,     							    Rasa Petrauskienė
atliekanti Administracijos direktoriaus pareigas

PATVIRTINTA
Klaipėdos rajono savivaldybės
administracijos direktoriaus
2021 m. liepos 13 d. įsakymu
Nr. AV-1980


KLAIPĖDOS RAJONO SAVIVALDYBĖS LEIDIMO ATLIKTI KASINĖJIMO DARBUS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠAS

I SKYRIUS
BENDROSIOS NUOSTATOS


1.	Klaipėdos rajono savivaldybės leidimo atlikti kasinėjimo darbus viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje (toliau – Kasinėjimo darbai) išdavimo tvarkos aprašas (toliau – Aprašas) nustato leidimo atlikti kasinėjimo darbus Klaipėdos rajono savivaldybės (toliau – Savivaldybė) viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje (toliau – Leidimas) išdavimo, atsisakymo jį išduoti, leidimo galiojimo sustabdymo ir leidimo galiojimo panaikinimo tvarką.
2.	Aprašas galioja visiems fiziniams ir juridiniams asmenims, norintiems vykdyti kasinėjimo darbus Savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje.
3.	Leidimas privalomas fiziniams ir juridiniams asmenims, atliekantiems kasinėjimo darbus Savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitveriantiems ją ar jos dalį arba apribojantiems eismą joje.
4.	Šis Aprašas parengtas vadovaujantis Lietuvos Respublikos statybos įstatymu, Lietuvos Respublikos rinkliavų įstatymu, Statybos techniniu reglamentu STR 1.06.01:2016 „Statybos darbai. Statinio statybos priežiūra“, patvirtintu Lietuvos Respublikos aplinkos ministro 2016 m. gruodžio 2 d. įsakymu Nr. D1-848 „Dėl Statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“.
5.	Už leidimo išdavimą imama vietinė rinkliava. Vietinės rinkliavos dydį nustato Klaipėdos rajono savivaldybės taryba.


II SKYRIUS
LEIDIMO IŠDAVIMO TVARKA


6.	Leidimą fiziniams ir juridiniams asmenims (toliau – Leidimo turėtojas), norintiems vykdyti kasinėjimo darbus Savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje, išduoda Savivaldybės administracijos Statybos ir infrastruktūros skyriaus atsakingas darbuotojas (toliau – atsakingas darbuotojas) pagal elektroninėmis priemonėmis pateiktą paraišką arba per administracinių ir viešųjų paslaugų portalą (www.epaslaugos.lt).
7.	Asmenys, norintys gauti Leidimą, pateikia:
7.1.	 nustatytos formos paraišką (Aprašo 1 priedas);
7.2.	Teisės aktų nustatyta tvarka suderintą ir patvirtintą statinio projekto ištraukos kopiją su pažymėtomis dangos perkasimo vietomis arba žemės darbų vykdymo schemą, suderintą su žemės darbų vykdymo vietoje esančių požeminių statinių, susisiekimo komunikacijų atstovais ir žemės savininkais (naudotojais, valdytojais), jei vykdomiems darbams nereikalingas projektas;
7.3.	leidimo statyti, rekonstruoti ar modernizuoti arba raštiško pritarimo remontuoti objektą kopiją, jei toks leidimas ar pritarimas pagal teisės aktus reikalingas;
7.4.	eismo organizavimo schemą, suderintą su Klaipėdos apskrities vyriausiuoju policijos komisariatu, seniūnijos, kurioje bus vykdomi kasimo darbai,  seniūnu ir Savivaldybės administracijos Statybos ir infrastruktūros  skyriumi, jei darbai bus vykdomi gatvėse, vietinės reikšmės keliuose ir bus ribojamas eismas;
7.5.	Kultūros paveldo departamento prie Kultūros ministerijos suderinimą, jeigu darbai vykdomi kultūros paveldo objektuose, vietovėse ar jų apsaugos zonų ribose;
7.6.	sutartį su įmone, atkuriančia kelių dangas ir želdinius, dėl išardytos dangos atstatymo ir želdinių persodinimo arba rangovo ar ūkio būdu statančio statytojo garantinis raštas, jei šiuos darbus atliks pats rangovas arba statytojas, kad išardytos ar kitaip pažeistos dangos ir aplinka bus sutvarkytos pagal Statybos techninį reglamentą STR 1.06.01:2016 „Statybos darbai. Statinio statybos priežiūra“;
7.7.	vietinės rinkliavos sumokėjimą patvirtinantį dokumentą.
8.	Atsakingas darbuotojas išduoda nustatytos formos leidimą (Aprašo 2 priedas) per 3 darbo dienas nuo Aprašo 7 punkte nurodytų dokumentų pateikimo arba priima motyvuotą sprendimą, kodėl leidimas neišduodamas. Apie priimtą sprendimą fizinis ar juridinis asmuo informuojamas elektroniniu paštu.
9.	Atsakingas darbuotojas, patikrinęs paraiškoje pateiktą informaciją ir nustatęs, kad asmuo pateikė neišsamią ar netinkamai įformintą paraišką, ar klaidingą informaciją arba pateikė ne visus dokumentus ar informaciją, kurių reikia leidimui išduoti, per 2 darbo dienas nuo paraiškos gavimo elektroniniu paštu informuoja asmenį apie būtinybę pateikti trūkstamus dokumentus ar informaciją ir apie tai, kad terminas leidimui išduoti skaičiuojamas nuo visų tinkamai įformintų dokumentų ir informacijos pateikimo dienos.
10.	Leidimo galiojimas gali būti pratęsiamas Savivaldybei pateikus laisvos formos prašymą ir papildomai sumokėjus nustatytą vietinę rinkliavą.
11.	Leidimo turėtojui, praradusiam Leidimą ir apie tai raštu informavusiam Savivaldybės administraciją, per 3 darbo dienas nuo kreipimosi išduodamas leidimo dublikatas.
12.	Klaipėdos  rajono teritorijoje atlikti kasinėjimo darbai laikomi baigtais, kai Leidimo turėtojas išardytas dangas atkuria pagal Statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimus ir pasirašo  darbų priėmimo - perdavimo aktą. Atlikti darbai suderinami ir perduodami Savivaldybės administracijos atitinkamos seniūnijos seniūnui.
13.	Leidimas neišduodamas:
13.1. jeigu pateikti ne visi ar per nustatytą terminą nepatikslinti Aprašo 7 punkte nurodyti dokumentai;
13.2. pagal anksčiau fiziniam ir juridiniam asmeniui išduotą leidimą, kurio terminas jau pasibaigęs, išardytos dangos neatkurtos pagal Statybos techninį reglamentą STR 1.06.01:2016 „Statybos darbai. Statinio statybos priežiūra“.
14.	Nuo gruodžio 1 iki kovo 15 d. draudžiama vykdyti kelių (gatvių) dangos konstrukcijos ardymo darbus, taip pat ardyti asfalto dangą 5 metus po jos įrengimo arba atnaujinimo, išskyrus jos rekonstravimo ar remonto atvejus, taip pat žemės darbus likviduojant inžinerinių tinklų avarijas. Draudžiamuoju laikotarpiu po keliais (gatvėmis) leidžiama įrengti inžinerinius tinklus kelių (gatvių) neardančiais metodais (pavyzdžiui, uždaruoju kryptinio gręžimo būdu). Išimties tvarka vykdomus dangos konstrukcijos ardymo darbai draudžiamuoju laikotarpiu gali būti vykdomi tik kelio (gatvės) savininkui pritarus.
15.	Avarijų likvidavimo atveju žemės darbai gali būti pradėti be raštiško leidimo užtikrinant esamų tinklų išsaugojimą ir atstatymą. Apie įvykusią avariją Savivaldybės administracijos Statybos ir infrastruktūros skyrius ir atitinkamos seniūnijos seniūnas informuojami nedelsiant, avarijai įvykus ne darbo laiku arba savaitgalį ir švenčių dienomis – informuojama artimiausią darbo dieną. Leidimas įforminamas kitą darbo dieną po įvykio. Baigti darbai įforminami darbų perdavimo – priėmimo aktu.
16.	Leidimai registruojami Savivaldybės administracijos Statybos ir infrastruktūros skyriaus tvarkomame Leidimų atlikti kasinėjimo darbus viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo elektroniniame registre, kuriame turi būti nurodyta: leidimo numeris, išdavimo data, leidimo gavėjas, leidimo gavėjo adresas, telefono numeris, atliekamų darbų vieta (adresas ir/ar koordinatė), leidimo galiojimo terminas, pratęsimo terminas, sumokėtos rinkliavos dydis.

III SKYRIUS
LEIDIMO GALIOJIMO SUSTABDYMO IR PANAIKINIMO ATVEJAI IR TVARKA

17.	Leidimo galiojimas panaikinamas, jeigu:
17.1.	leidimo turėtojas pateikė prašymą dėl leidimo galiojimo panaikinimo;
17.2.	paaiškėja, kad leidimo turėtojas leidimui gauti pateikė melagingus ar suklastotus dokumentus;
17.3.	asmuo, atlikdamas Kasinėjimo darbus, nesilaiko šio Aprašo ir kitų teisės aktų reikalavimų, neužtikrina eismo saugumo, nesutvarko teritorijos;
17.4.	kasinėjimo darbai tebevykdomi nepratęsus leidimo galiojimo termino ir nesumokėjus priskaičiuotos rinkliavos sumos.
18.	Leidimo galiojimas laikinai sustabdomas ir vėl atnaujinamas leidimo turėtojo prašymu, jei nebuvo pradėti kasinėjimo darbai arba atitverta viešojo naudojimo teritorija ar jos dalis. Leidimo galiojimo terminas pratęsiamas tiek, kiek trunka leidimo galiojimo sustabdymas.

IV SKYRIUS
KASINĖJIMO DARBŲ VYKDYMAS

19.	Fiziniai ir juridiniai asmenys, prieš pradėdami Kasinėjimo darbus, privalo gauti leidimą.
20.	Leidimo turėtojas privalo:
20.1.	laikytis saugos taisyklių;
20.2.	aptverti visas iškasas;
20.3.	įrengti saugius, techniškai tvarkingus, lygios dangos perėjimus pėstiesiems;
20.4.	kasinėjimo darbų vietas pažymėti kelio ženklais;
20.5.	užtikrinti tinkamas eismo sąlygas, įrengti apylankas ir kelio ženklus pagal suderintas apylankų ir kelio ženklų išdėstymo schemas, kai darbai atliekami gatvės važiuojamojoje dalyje, iš dalies ar visiškai apribojant eismą. Visų darbų metu įrengtas apylankas ir kelio ženklus  prižiūrėti, o baigus darbus išardyti;
20.6.	vykdant Kasinėjimo darbus darbus vadovautis Statybos techniniu reglamentu STR 1.06.01:2016 „Statybos darbai. Statinio statybos priežiūra“;
20.7.	palaikyti švarą ir tvarką statybos aikštelėje, gatvėje ties sklypo riba bei už jos ribų šalia atitvaro esančioje teritorijoje;
20.8.	vykdant Kasinėjimo darbus, Kasinėjimo darbų teritorijoje ir gretimybėse esančius želdinius apsaugoti vadovaujantis Želdinių apsaugos, vykdant statybos darbus, taisyklėmis, patvirtintomis Lietuvos Respublikos aplinkos ministro 2010 m. kovo 15 d. įsakymu Nr. D1-193 „Dėl Želdinių apsaugos, vykdant statybos darbus, taisyklių patvirtinimo“;
20.9.	baigus Kasinėjimo darbus, kai išimties tvarka darbai vykdomi žiemos metu, nusistovėjus palankiems orams, bet ne vėliau kaip iki gegužės 1 d., atsodinti medžius, krūmus, gėlynus, pasėti žolę. Vykdant želdinių atkūrimo darbus vadovautis Medžių ir krūmų veisimo, vejų ir gėlynų įrengimo taisyklėmis, patvirtintomis Lietuvos Respublikos aplinkos ministro 2007 m. gruodžio 29 d. įsakymu Nr. D1-717 „Dėl Medžių ir krūmų veisimo, vejų ir gėlynų įrengimo taisyklių patvirtinimo“;
20.10.	laikytis Aprašo ir kitų teisės aktų reikalavimų, reglamentuojančių kasinėjimo darbų vykdymą.
21.	Kasinėjimo darbai vykdomi laikantis galiojančių techninių, darbų saugos ir kitų teisės aktų reikalavimų.
22.	Už komunikacijų sugadinimą atsako kasinėjimo darbus vykdantis Leidimo turėtojas.
23.	Išardytos dangos privalo būti tinkamai atstatytos, gatvių, kelių, šaligatvių, aikščių, takų ir kiti pagrindai turi būti įrengiami pagal esamą arba tipinę konstrukciją, atitinkančią gatvės ar kelio kategoriją, dangų ir pagrindų sutankinimo laipsnis turi atitikti teisės aktų reikalavimus.
24.	Išardyta kelių, gatvių, įvažiavimų danga atstatoma:
24.1.	šaligatvių danga, neatsižvelgiant į jos tipą, atstatoma išardytame plote, o tais atvejais, kai nuo išardytos šaligatvio dalies lieka ne daugiau kaip 0,5 m pločio juosta, danga atstatoma iki pat šaligatvio krašto, o jos pagrindas atstatomas tik išardytame plote. Išardytos kelių, gatvių, įvažiavimų  dangos atstatomos naujomis medžiagomis;
24.2.	važiuojamoji kelio (gatvės) dalis su asfaltbetonio danga atstatoma išardytame plote. Jei išardyta danga nuo kelio (gatvės) yra arčiau kaip per 1 m, danga atstatoma iki pat šio krašto;
24.3.	atstatant važiuojamąją dalį, kuri neturėjo dangos, įrengiama žvyro danga;
24.4.	želdiniai atsodinami sodinti tinkamu laiku.
25.	Kai išimties tvarka darbai vykdomi žiemos metu ir oro sąlygos nepalankios, išardytos dangos visų kategorijų gatvių važiuojamojoje dalyje sutvarkomos įrengiant laikinąją dangą (įrengiamas skaldos pagrindas ir šaltas asfaltbetonis). Nusistovėjus palankiems orams, laikina danga išardoma ir įrengiama nauja danga iškasoje pagal tipinę konstrukciją, atitinkančią gatvės kategoriją. Pėsčiųjų ir dviračių takų zonoje įrengiamas smėlio pasluoksnis ir laikina danga. Nusistovėjus palankiems orams, bet ne vėliau kaip iki gegužės 1 d. dangos galutinai atstatomos ir apie darbų pabaigą raštu informuojamas atitinkamos seniūnijos seniūnas ir leidimą išdavęs atsakingas darbuotojas. Iki to laiko įrengti laikini pagrindai prižiūrimi ir už jų būklę atsako leidimo turėtojas.
26.	Po avarijos likvidavimo danga atkuriama per 5 dienas. Konstrukcijų, paklotų gelžbetoniniuose kanaluose, avarijos likviduojamos ir danga atkuriama per 10 dienų. Avarijai įvykus žiemos metu, dangos atkūrimo darbai baigiami, kai leidžia meteorologinės sąlygos, surašomas darbų perdavimo aktas.
27.	Išardytos dangos po avarijų likvidavimo atstatomos vadovaujantis Aprašo 24 punkto reikalavimais.
28.	Likvidavus avariją, dangos atstatymą ir želdinių atsodinimą užtikrina avarinius atstatymo darbus vykdęs rangovas arba tinklų savininkas.
29.	Jei per garantinį laikotarpį, po dangos įrengimo dėl nekokybiškai sutankinto grunto danga nusėda arba ištrupa asfaltbetonis, Kasinėjimo darbus vykdęs Leidimo turėtojas privalo ją sutaisyti.
30.	Vykdant Kasinėjimo darbus statybinės medžiagos turi būti tvarkingai sandėliuojamos, jų negalima sandėliuoti pėsčiųjų ir automobilių eismo zonose. Betono gaminių ir asfaltbetonio laužas išvežamas į atliekų sąvartyną. Draudžiama savavališkai sandėliuoti statybines medžiagas, gruntą ir kitas medžiagas už statybos aikštelės ribų.
31.	Dangų atstatymo ir aplinkos sutvarkymo darbus priima, įvertina sutvarkymo darbų kokybę, surašo darbų priėmimo aktą Savivaldybės administracijos atitinkamos seniūnijos seniūnas, kurį per Dokumentų valdymo sistemą „Kontora“ perduoda Savivaldybės administracijos Statybos ir infrastruktūros skyriaus atsakingam darbuotojui.
32.	Leidimo turėtojo atliktų darbų kokybės garantinis terminas yra ne mažesnis nei numatytas Lietuvos Respublikos statybos įstatyme.
33.	Leidimo turėtojas per visą garantinį laiką užtikrina, kad atlikti darbai atitinka normatyvinių statybos dokumentų nustatytus reikalavimus. Kokybės garantija taikoma visoms darbų rezultato sudėtinėms dalims.
34.	Leidimo turėtojas atsako už objekto (atkurtų dangų ir pagrindų) sugriuvimą ar defektus, jeigu objektas sugriuvo ar defektai buvo nustatyti per garantinį terminą.

V SKYRIUS
BAIGIAMOSIOS NUOTATOS

35.	Šio Aprašo reikalavimų laikymosi kontrolę pagal kompetenciją atlieka Savivaldybės administracijos Statybos ir infrastruktūros skyrius, Savivaldybės administracijos Viešosios tvarkos skyrius, Savivaldybės administracijos seniūnijų seniūnai.
36.	Asmenys už šiame Apraše nustatytų reikalavimų nesilaikymą, savavališką kasinėjimą bendrojo naudojimo teritorijoje ir teritorijos nesutvarkymą baigus darbus atsako Lietuvos Respublikos teisės aktų nustatyta tvarka.
37.	Aprašas gali būti papildomas, keičiamas, pripažįstamas netekusiu galios Savivaldybės administracijos direktoriaus įsakymu.
_______________________

Klaipėdos rajono savivaldybės 
leidimo atlikti kasinėjimo darbus 
viešojo naudojimo teritorijoje 
(gatvėse, vietinės reikšmės keliuose, aikštėse, 
žaliuosiuose plotuose), atitverti ją ar jos dalį arba 
apriboti eismą joje išdavimo tvarkos aprašo
1 priedas


________________________________________________________________________________
juridinio asmens pavadinimas, kodas, fizinio asmens vardas, pavardė,
individualios veiklos vykdymo registracijos pažymos ar verslo liudijimo numeris

________________________________________________________________________________
Adresas, telefono numeris, elektroninio pašto adresas


Klaipėdos rajono savivaldybės administracijai


PARAIŠKA
GAUTI LEIDIMĄ ATLIKTI KASINĖJIMO DARBUS 
VIEŠOJO NAUDOJIMO TERITORIJOJE (GATVĖSE, VIETINĖS
REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE

_______________ Nr. _____
(data)

Prašau išduoti leidimą atlikti :
☐kasinėjimo darbus viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose);
☐atitverti viešojo naudojimo teritorijoją (gatvėse, vietinės reikšmės keliuose, aikštėse, žaliuosiuose plotuose) ar jos dalį;
☐apriboti eismą viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose);:
Statinys   ________________________________________________________________________
(pavadinimas, adresas)
________________________________________________________________________________

Žemės darbų vadovas   ____________________________________________________________
(v., pavardė, tel. Nr., el. p. adresas)
________________________________________________________________________________

Žemės darbų tikslas ir pobūdis   _____________________________________________________
(kuriam tikslui bus vykdomi kasinėjimo darbai ar atitveriama teritorija)
________________________________________________________________________________

Numatomi naudoti mechanizmai   ___________________________________________________
(pavadinimas, tipas)
________________________________________________________________________________

Numatomas iškasti (užpilti) žemės plotas ____________________ kv. m;

Žemės darbų pradžia 20__ m. _______________d.;

Žemės darbų pabaiga 20__ m. _______________d.


PRIEDAI:
1.	Statinio projekto ištraukos kopija su pažymėtomis dangos perkasimo vietomis arba žemės darbų vykdymo schema, suderintą su žemės darbų vykdymo vietoje esančių požeminių statinių, susisiekimo komunikacijų atstovais ir žemės savininkais (naudotojais, valdytojais), jei vykdomiems darbams nereikalingas projektas, ____ lapas (-ai);
2.	Leidimo statyti, rekonstruoti ar modernizuoti arba raštiško pritarimo remontuoti objektą kopiją (jei toks leidimas ar pritarimas privalomas pagal teisės aktus), ____ lapas (-ai);
3.	Kultūros paveldo departamento suderinimas (nustatytos sąlygos) jei darbai bus vykdomi kultūros paveldo objekto teritorijoje ar apsaugos zonoje), ____ lapas (-ai).
4.	Eismo organizavimo schema, suderinta su Klaipėdos apskrities vyriausiojo policijos komisariatu, Savivaldybės administracijos Statybos ir infrastruktūros skyriumi (jei darbai bus vykdomi gatvėse, vietinės reikšmės keliuose ir bus ribojamas eismas), ____ lapas (-ai);
5.	Sutartis su įmone, atkuriančia kelių dangas ir želdinius, dėl išardytos dangos atstatymo ir želdinių persodinimo arba rangovo ar ūkio būdu statančio statytojo garantinis raštas, jei šiuos darbus atliks pats rangovas arba statytojas, ____ lapas (-ai);
6.	Vietinės rinkliavos sumokėjimą patvirtinantis dokumentas, ____ lapas (-ai).

Pastaba. Pateikti priedai (dokumentai) paraiškoje pabraukiami.

□ su Klaipėdos rajono savivaldybės leidimo atlikti kasinėjimo darbus viešojo naudojimo teritorijoje 
(gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašu susipažinau.


Pareiškėjas _____________________________
(v., pavardė, parašas)

______________________

Klaipėdos rajono savivaldybės 
leidimo atlikti kasinėjimo darbus 
viešojo naudojimo teritorijoje 
(gatvėse, vietinės reikšmės keliuose, aikštėse, 
žaliuosiuose plotuose), atitverti ją ar jos dalį arba 
apriboti eismą joje išdavimo tvarkos aprašo
2 priedas


KLAIPĖDOS RAJONO SAVIVALDYBĖS ADMINISTRACIJA

LEIDIMAS
ATLIKTI KASINĖJIMO DARBUS VIEŠOJO
NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE,
AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA
APRIBOTI EISMĄ JOJE

20__m._____________________ d. Nr. __
Gargždai


Leidžiama rangovui arba statytojui (užsakovui) _________________________________________________

_______________________________________________________________________________________
(įmonės pavadinimas, fizinio asmens v., pavardė, adresas, tel. Nr., el. p.)

vykdyti statinio __________________________________________________________________________
(pavadinimas, adresas)

žemės darbus______________________________________________________________________, 

________________________________(kokius, kuriam tikslui)

kurių apytikslis iškasamas (užpilamas) ar užtveriamas teritorijos plotas _________________ kv. m.

Žemės darbų vadovas ____________________________________________________________________
(v., pavardė, tel. Nr., el. p. adresas)
_______________________________________________________________________________________

Leidžiama naudoti šiuos mechanizmus ________________________________________________________
(pavadinimas, tipas)

Žemės darbus pradėti 20__    m. .................................. d., baigti 20__    m. ...................................d.


Leidimą 	 išdavė___________________________________________________________
(pareigos, v., pavardė, parašas, data)

A.V.


Leidimas žemės darbams vykdyti pratęstas iki 20__ m. .................................. d.

____________________________________________________________________________
(pareigos, v., pavardė, parašas, data)

A.V.

_________________________

